068-2025

|  |  |
| --- | --- |
| **04.12.****četvrtak** | Okupljanje grupe u zračnoj luci Split u 05:45 sati. Prijava na let za Zagreb u 06:50 sati. Dolazak u zračnu luku Zagreb u 7:35 sati. Nakon slijetanja, ukrcaj u autobus i vožnja preko Slovenije i Austrije uz usputna stajanja i odmore tijekom puta do dolaska u glavni grad Češke Republike. U **PRAG** (češ. *PRAHA*) – grad u srcu Europe, „zlatan“ zbog zlaćane boje kamena od kojeg su sazdane brojne povijesne građevine, koji broji oko 1,5 mil..stanovnika, dolazimo u kasnijim poslijepodnevnim satima. Smještaj u hotelske sobe. Nakon kraćeg odmora, po želji putnika, predlažemo odlazak u stari dio grada i prvo upoznavanje i orijentacijsku šetnju s voditeljem putovanja po prelijepom gradu koji leži s obje strane rijeke Vltave, kojoj je češki kompozitor Bedrich Smetana posvetio poznatu simfoniju. Noćenje. |
| **05.12.****petak** | Doručak. Dan započinjemo razgledom s našim voditeljem putovanja: Karlov most preko Vltave, središnja je točka razgleda Praga, te spaja 2 povijesna dijela Praga, zapadnu i istočnu stranu. Most datira iz 14. st. kada ga je dao izgraditi Karlo IV, utemeljitelj starog Praga i najpoznatiji češki kralj, tadašnji car Rimskog carstva. S mosta je prelijepi pogled na oba dijela grada. Upoznajemo istočni dio starog grada: Starogradski trg*/Staromestne namesti,* najveći gradski trg, s povijesnim građevinama po obodu trga, vijećnica s astronomskim satom, crkva Gospe od Tyna, Marijanski stup, husitska crkva sv.Nikole i spomenik Janu Husu, židovska četvrt, Kafkina rodna kuća, te potom Vaclavov trg/*Vaclavske namesti* (*trg na kojem* *se 1969.g. spalio student Jan Palach*)*.*Nakon zajedničkog razgleda vrijeme možete provesti na adventskim praškim sajmovima. Najveći i glavni su oni na Starogradskom, Vaclavovom ili Republičkom trgu i svi su na pješačkoj udaljenosti. Štandovi nude zimske gastro radosti: kuhano vino, grog ili punč, kobasice, prašku šunku, krumpir pečen na vatri, medenjake i pečene kestene. To je i prilika za kupnju ponekog suvenira, možda i nešto od slavnog češkog porculana. U dogovoreno vrijeme sastanak grupe i odlazak na večeru u dobro nam poznatu **pivnicu „U FLEKU“**,gdje ćemo uz češki meni nazdraviti s kriglom poznate pive. Povratak u hotel. Noćenje. |
| **06.12.****subota** | Doručak. Odlazak u jutarnji razgled grada s lokalnim vodičem: Praški dvorac *Hradčany,* najveći srednjovjekovni dvorac na svijetu, nekad sjedište čeških kraljeva, s krunidbenim nakitom tadašnje kraljevine Bohemie, katedrala sv. Vida (*u blizini je „Zlatna ulica“ gdje su živjeli srednjovjekovni obrtnici* *i umjetnici* *i može se posjetiti u slobodno vrijeme*). Dvorac se nalazi iznad tzv.„Male strane“, prastarog, renesansnog i po mnogima najatraktivnijeg dijela grada, s prelijepom baroknom crkvom sv. Nikole, poznatoj po orguljaškim koncertima. Nakon razgleda predlažemo dvosatnu romatičnu vožnju brodom po Vltavi, ispod brojnih praških mostova, uz ručak-švedski stol i uz pogled na najvažnije znamenitosti grada.Slobodno vrijeme omogućava i ležerno poslijepodne. Osim na adventskim sajmovima, možete sami istražiti grad, otići u posjetu nekoj izložbi, muzeju, koncertu, ili nekom drugom dijelu grada, te boravak u Pragu zaključiti još jednom u nekoj taverni ili pivnici, po kojima je Prag nadasve poznat. Noćenje.  |
| **07.12.****nedjelja** | Doručak. Odjava iz hotela, ukrcaj u autobus i odlazak iz Praga. Na povratku prema Hrvatskoj putujemo u smjeru **TELČA,** slikovitog gradića u južnoj Moravskoj, osnovanog u 13.st. Gradski trg je dominantan i jedinstven, te se uz renesansne i barokne kuće kompleks nalazi na listi UNESCO-ve svjetske baštine od 1992.g. Kratka šetnja i razgled savršeno očuvane povijesne jezgre, te stanka. Nastavak putovanja uz kraća zadržavanja i odmore tijekom puta.Dolazak u zagrebačku zračnu luku. Prijava na let za Split u 21:10, dolazak u Split u 22:00 sata. |
|  |  |

 **C I J E N A A R A N Ž M A N A:**

|  |  |
| --- | --- |
|  **Uplata kod prijave: 160,00 eura** **(iznos promjenjiv – ovisno o cijeni zrakoplovne karte)** **Nadoplata za 1/1 sobu: 84,00 eura**MOGUĆNOST OBROČNE OTPLATE | **28 – 32 putnika - 525,00 eura****24 – 27 putnika - 555,00 eura** |

**Program po osobi uključuje:** prijevoz zrakoplovom na relaciji Split-Zagreb-Split s uključenim zrakoplovnim pristojbama, 1 komad ručne prtljage do 8 kg (max.dim.55x40x20) i 1 komad predane prtljage do 23 kg, prijevoz autobusom prema programu, smještaj u hotelu 3\* u Pragu na bazi 3 noćenja s buffet doručkom *(hotel se nalazi uz tramvajsku stanicu i do centra se* *dolazi za cca 15 min vožnje*), usluge lokalnog vodiča, večeru *U Fleka* - menu 3 slijeda & krigla pive***,*** putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, zakonom propisan PDV i organizaciju putovanja**.**

**Program ne uključuje:** ulaznice za kulturno povijesne spomenike, trošak javnog gradskog prijevoza (*1 vožnja-1 eur/*

*25 CZK),* fakultativnu2-satnu vožnju po Vltavi & ručak-švedski stol po cijeni od 25,00 eura, troškove osobne prirode**.**

**Preporuka:** uplata police od rizika otkaza putovanja: 18,00 eura (plativo kod uplate rezervacije)